31. 12. 94 De Europæiske Fællesskabers Tidende Nr. L 379/13 KOMMISSIONENS BESLUTNING af 30. november 1994 om Nederlandenes overførsel af en pilotskole til det kongelige luftfartsselskab (KLM) ] (C31/93) (Kun den nederlandske udgave er autentisk) (Tekst af betydning for EØS) (94/996/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 93, stk. 2, første afsnit, L under henvisning til aftalen om oprettelse af Det Europæiske Økonomiske Samarbejdsområde, særlig arti- kel 62, stk. 1, litra a), og protokol 27, efter at have givet de interesserede parter en frist til at fremsende deres bemærkninger i henhold til ovennævnte artikel i traktaten og under henvisning til disse bemærk- ninger, og ud fra følgende betragtninger: I Ved skrivelse af 17. maj 1991 og efterfølgende skrivelser fik Kommissionen meddelelse om en klage fra sammen- slutningen af nederlandske luftfartsselskaber (Vereniging van Nederlandse Luchtvaartondernemingen — i det føl- gende benævnt »VNLO«) over den støtte, som Nederlan- dene har ydet i forbindelse med privatisering og salg af den statslige luftfartsskole (Rijksluchtvaartschool — i det følgende benævnt »RLS«) til det kongelige luftfartssels- kab (i det følgende benævnt »KLM«). Støtten blev den 18. juli 1991 registreret som ikke- anmeldt støtte. Den 14. august 1991 anmodede Kommissionen Neder- landene om at underrette denne om de finansielle aftaler med KLM ved RLS' overgang til den private sektor. Nederlandene har besvaret Kommissionens anmodning - om oplysninger behørigt. Kommissionen anmodede den 26. november 1991, 28. januar og 15. juni 1992 om supplerende oplysninger. Disse oplysninger blev meddelt i form af skrivelser, der blev registreret henholdsvis den 16. januar, den 28. februar og den 21. august 1992. Den nederlandske regering forsynede Kommissionen med: — ordlyden af ændringerne af privatiseringsaftalen — flere evalueringsrapporter om luftfartsskolen. Den 10. februar 1993 holdt Kommissionen et møde i Bruxelles med repræsentanter for Nederlandene. Som svar på Kommissionens mundtlige spørgsmål fremsendte Nederlandene yderligere oplysninger ved skrivelse af 15. april 1993. På grundlag af de oplysninger, den var i besiddelse af, besluttede Kommissionen at indlede artikel 92 stk. 2- proceduren og informerede Nederlandene om denne beslutning ved skrivelse af 15. oktober 1993. Skrivelsen blev offentliggjort i De Europæiske Fællesskabers Tidende (1) og andre interesserede blev opfordret til at fremsætte deres bemærkninger vedrørende sagen en måned efter datoen for offentliggørelsen. KLM og VNLO fremsatte bemærkninger, og disse blev videregivet til Nederlandene. Nederlandene svarede ved skrivelse af 6. april 1994. Nederlandene fremkom med yderligere oplys- ninger under en række møder, hvoraf det sidste blev afholdt den 9. november 1994 i Bruxelles med deltagelse af Nederlandene, KLM og Kommissionen. Nederlandene gav også Kommissionen yderligere oplysninger ved skri- velse af 11. november 1994. II RLS blev oprettet kort efter Den Anden Verdenskrig med henblik på at inødekomme uddannelsesbehovene for højt kvalificerede piloter, og den fungerede som offentlig uddannelsesinstitution indtil juli 1991. Skolen udførte først og fremmest følgende aktiviteter: — tilrettelæggelse og gennemførelse af en videregående uddannelse med henblik på at gøre eleverne kvalifice- ret til at blive flypiloter inden for international og national civil luftfart — udførelse af adskillige (uddannelses- og transportmæs- sige) serviceydelser på regeringens og kongehusets vegne. Ud over disse aktiviteter udfører skolen for øjeblikket også vedligeholdelse og servicering af luftfartøjer (herun- der reparation og taxaflyservice). (!) EFT nr. C 293 af 29. 10. 1993, s. 4.